open-index/open-wikipedia-markdown huggingface dataset:
Kiske/Somerville

Οι **Kiske/Somervillle** είναι ένα χάρντ ροκ / heavy metal ντουέτο project το οποίο δημιουργήθηκε το 2010 από τον διευθυντή της δισκογραφικής εταιρίας Frontiers Records. Οι Kiske/Somervillle αποτελούνται από τον Μίκαελ Κίσκε (Helloween, Unisonic, Place Vendome), την Αμάντα Σόμερβιλλε (Aina, Trillium), τον Μάτ Σίννερ (Sinner, Primal Fear) και τον Μάγνο Κάρλσεν (Primal Fear). 

To πρότζεκτ έχει κυκλοφορήσει τα άλμπουμ *[[Kiske/Somerville (album)| Kiske/Somerville]]* το 2010 και *[[City of Heroes]]* το 2015.

## Βιογραφία
Στο το τελος του 2009, ο διευθυντή της δισκογραφικής εταιρίας Frontiers Records Σεραφίνο Περουτζίνο, προσέλαβε τον Μάτ Σίννερ και τον Μάγνο Κάρλσεν για να συνθέσουν τα τραγούδια και να αναλάβουν την παραγωγή ενός project ντουέτων μετάξι του Γερμανού τραγουδιστή Μίκαελ Κίσκε και της Αμερικανίδας τραγουδίστριας Αμάντα Σόμερβιλλε.

Το πρότζεκτ ονομάστηκε Kiske/Somervillle και συμπεριλάμβανε τους Κίσκε και Σόμερβιλλε στα φωνητικά, τον Μάτ Σίννερ στο μπάσο, τον Μάγνο Κάρλσεν στην κιθάρα, τον Σάντερ Γκόμμανς (After Forever) στην κιθάρα, τον Τζίμι Κρέσικ (Voodoo Circle) στα πλήκτρα και τον Μάρτιν Σμιντ στα τύμπανα. 

Οι Kiske/Somerville κυκλοφορήσαν ένα ομότιτλο άλμπουμ στις 24 Σεπτεμβρίου του 2010 και δυο μουσικά βίντεο για τα τραγούδια "If I Had A Wish" και "Silence". Την πλειοψηφία των τραγουδιών έγραψαν οι Σίννερ και Κάρλσεν με μικρότερη συνεισφορά από τους Σόμερβιλλε και Γκόμμανς.

Το δεύτερο άλμπουμ του πρότζεκτ με τίτλο *[[City of Heroes]]* κυκλοφόρησε στις 17 Απριλίου του 2015 μαζί με δυο μουσικά βίντεο για τα τραγούδια "City Of Heroes" και "Walk On Water". Ο Μάτ Σίννερ συμμετείχε και πάλι στο μπάσο, όπως και ο Μάγνο Κάρλσεν στην κιθάρα και στα πλήκτρα, με την Βερόνικα Λουκέσοβα να έχει αναλάβει τα τύμπανα. Την πλειοψηφία των τραγουδιών έγραψαν οι Σίννερ και Κάρλσεν με μια συνεισφορά από τους Σόμερβιλλε και Γκόμμανς. 

## Δισκογραφία
* *[[Kiske/Somerville (album)| Kiske/Somerville]]* (2010)
* *[[City of Heroes]]* (2015)

## Παραπομπές


## Εξωτερικοί σύνδεσμοι

* Frontiers Records
* Official Michael Kiske Website - Kiske/Somerville 

Κατηγορία:Γερμανικά heavy metal συγκροτήματα
Κατηγορία:Γερμανικά hard rock συγκροτήματα
Λατινοαμερικανικοί πόλεμοι ανεξαρτησίας

Οι **Λατινοαμερικανικοί πόλεμοι ανεξαρτησίας** ήταν οι επαναστάσεις που έλαβαν χώρα κατά τα τέλη του 18ου και τις αρχές του 19ου αιώνα και είχαν ως αποτέλεσμα τη δημιουργία ενός αριθμού ανεξάρτητων χωρών της Λατινικής Αμερικής. Αυτές οι επαναστάσεις ακολούθησαν τις αμερικανικές και γαλλικές επαναστάσεις, που είχαν σοβαρές συνέπειες για τις ισπανικές, πορτογαλικές και γαλλικές αποικίες στην Αμερική. Η Αϊτή, μια γαλλική αποικία σκλάβων, ήταν η πρώτη που ακολούθησε τις Ηνωμένες Πολιτείες για ανεξαρτησία, κατά την επανάσταση της Αϊτής, η οποία διήρκεσε από το 1791 έως το 1804. Αποτυγχάνοντας να ξαναχτίσει μια γαλλική αυτοκρατορία στην Βόρεια Αμερική, ο Ναπολέων Α΄ Βοναπάρτης γύρισε τον στρατό του στην Ευρώπη, εισβάλοντας και καταλαμβάνοντας πολλές χώρες, όπως η Ισπανία και η Πορτογαλία το 1808. Ο Πόλεμος της Χερσονήσου, ο οποίος προέκυψε από τις εισβολές του στρατού του Ναπολέοντα, οδήγησε τους Ισπανούς Κρεολούς στην ισπανική Αμερική να αμφισβητήσουν την υποταγή τους στην μητρόπολη, υποδαυλίζοντας κινήσεις ανεξαρτησίας που κατέληξαν σε αιματηρούς πολέμους ανεξαρτησίας, οι οποίοι διήρκεσαν σχεδόν δύο δεκαετίες. Την ίδια στιγμή, η Πορτογαλική μοναρχία μεταφέρθηκε στη Βραζιλία κατά τη διάρκεια της γαλλικής κατοχής της Πορτογαλίας. Μετά την επιστροφή της μοναρχικής αυλής στη Λισαβόνα, ο αντιβασιλέας πρίγκιπας Πέδρο παρέμεινε στη Βραζιλία και το 1822 ανακήρυξε τον εαυτό του αυτοκράτορα, ανακηρύσσοντας με επιτυχία μια νέα ανεξάρτητη Βραζιλία.

## Παραπομπές


*
Avro 557 Ava

Το **Avro Type 557 Ava** ήταν βρετανικό δικινητήριο διπλάνο τορπιλοπλάνο-βομβαρδιστικό της δεκαετίας του 1920. Αναπτύχθηκε από την Avro για να καλύψει σχετική απαίτηση της RAF αλλά δεν εντάχθηκε σε παραγωγή. Κατασκευάστηκαν μονάχα δύο πρωτότυπα.

## Σχεδιασμός και ανάπτυξη
Το Υπουργείο Αεροπορίας εξέδωσε το 1922 την απαίτηση 16/22 που αφορούσε την ανάπτυξη ενός τορπιλοπλάνου-βομβαρδιστικού μακράς ακτίνας δράσης, το οποίο θα επιχειρούσε από αεροδρόμια. Θα έπρεπε να είναι ικανό να μεταφέρει μια τορπίλη των 533&nbsp;mm ή ισοδύναμο φορτίο βομβών. Οι Blackburn Aircraft και Avro υπέβαλλαν προτάσεις, με την πρώτη να παρουσιάζει το Cubaroo. Ο αρχισχεδιαστής της Avro, Ρόυ Τσάντγουικ (Roy Chadwick), ανέπτυξε αρχικά το μονοκινητήριο Avro 556 το οποίο προωθούνταν από κινητήρα Napier Cub. Το σχέδιο αυτό απορρίφθηκε για χάρη ενός μοντέλου με δύο κινητήρες Rolls-Royce Condor που ονομάστηκε Avro Type 557 Ava. Το Υπουργείο έδωσε παραγγελία για την κατασκευή δύο πρωτοτύπων Ava, το πρώτο εκ των οποίων πραγματοποίησε την παρθενική του πτήση στα μέσα του 1924.

Ήταν ένα αεροσκάφος ξύλινης κατασκευής, με κινητήρες δίχως καλύμματα τοποθετημένους ανάμεσα στις πτέρυγες. Το ουραίο είχε επίσης πτέρωμα διπλάνου, με τριπλά πηδάλια, εκ των οποίων το κεντρικό αφαιρέθηκε αργότερα. Το πιλότος και ο συγκυβερνήτης κάθονταν σε ανοιχτό κόκπιτ, ενώ υπήρχαν τρεις θέσης πολυβόλων: στο ρύγχος, την ράχη και την κοιλιά του αεροσκάφους. Το πολυβόλο στην κοιλιά του αεροσκάφους, που ήταν τοποθετημένο σε ανασυρόμενο κουβούκλιο, το χειρίζονταν ο πλοηγός/βομβαρδιστής. Η τορπίλη των 910&nbsp;kg -ή εναλλακτικά το φορτίο βομβών-  μεταφέρονταν εξωτερικά κάτω από την άτρακτο.

Το Υπουργείο ακύρωσε τελικά τα σχέδια χρήσης της τορπίλης των 533&nbsp;mm, του κύριου οπλικού συστήματος του Ava, όμως η κατασκευάστρια συνέχισε κανονικά την ολοκλήρωση του δεύτερου πρωτοτύπου. Σε αντίθεση με το αρχικό αεροσκάφος, αυτό ήταν ολομεταλλικής κατασκευής. Πραγματοποίησε την παρθενική του πτήση στις 22 Απριλίου 1927. Επιχειρήθηκε η μετατροπή του Ava για να καλύψει την απαίτηση Β19/27, που αφορούσε την ανάπτυξη βαρέως βομβαρδιστικού, όμως δεν ήταν επιτυχημένη και έτσι το όλο πρόγραμμα τερματίστηκε.

## Εκδόσεις
; Ava Mk I
: Αρχικό πρωτότυπο, ξύλινης κατασκευής.
; Ava Mk II
: Το δεύτερο πρωτότυπο, ολομεταλλικής κατασκευής.

## Δείτε επίσης

### Παρόμοια αεροσκάφη
* Blackburn Cubaroo

## Παραπομπές


## Εξωτερικοί σύνδεσμοι
* 

557 Ava
Κατηγορία:Αεροσκάφη του Μεσοπολέμου
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη ναυτικής αεροπορίας
Τατιάνα Τουράνσκαγια

Η **Τατιάνα Τουράνσκαγια** (Tatiana Mikhailovna Turanskaya, ουκρανικά: Тетяна Михайлівна Туранська, γεννήθηκε στις 20 Νοεμβρίου 1972 στην Οδησσό) είναι πολιτικός και υπηρέτησε ως Πρωθυπουργός της Τρανσνίστρια από το 2013 ως το 2015. Αντικατέστησε τον Πιότρ Στεπάνοφ στις 10 Ιουλίου 2013, έπειτα από την παραίτηση του τελευταίου προκειμένου να αναλάβει νέα θέση. Στις 7 Αυγούστου 2013 συναντήθηκε με τους υπουργούς Οικονομικών Αντρέι Κοτσουμπένκο και Άμυνας Γιούρι Χορίν και συζήτησε διάφορα κυβερνητικά θέματα.

Η Τουράσνσκαγια αποφάσισε να συμμετάσχει στις βουλευτικές εκλογές και παραιτήθηκε προσωρινά από την πρωθυπουργία. Αντικαταστάθηκε από την αναπληρώτρια πρωθυπουργό Μάγια Παρνάς από τις 13 Οκτωβρίου 2015 ως την ημερομηνία των εκλογών (30 Νοεμβρίου). Στις 2 Δεκεμβρίου 2015 απολύθηκε από πρωθυπουργός με εντολή του προέδρου Γεβγένι Σεφτσούκ και η Παρνάς την αντικατέστησε ξανά στην πρωθυπουργία (προσωρινά).

## Παραπομπές


Κατηγορία:Ηγέτες κρατών μη αναγνωρισμένων διεθνώς
Κατηγορία:Πρωθυπουργοί της Υπερδνειστερίας
Κατηγορία:Γυναίκες Πρωθυπουργοί
Προγκρές Μ-52

Το **Προγκρές Μ-52** (η NASA το ονόμασε **Progress 17** ή **17P**) ήταν ρωσικό μη επανδρωμένο διαστημόπλοιο που εκτοξεύτηκε το 2005 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό και οξυγόνο για το πλήρωμα του σταθμού, καθώς και τον μικροδορυφόρο TNS-0, που τέθηκε σε τροχιά από το πλήρωμα στις 28 Μαρτίου. Το διαστημόπλοιο αυτό ήταν τύπου Προγκρές-Μ και είχε αριθμό σειράς 352.
## Αποστολή
Το διαστημόπλοιο εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 28 Φεβρουαρίου 2005 (19:09:18 GMT). Συνδέθηκε με την οπίσθια θύρα του τμήματος Ζβεζντά του σταθμού στις 2 Μαρτίου (20:10:08 GMT) και παρέμεινε εκεί μέχρι τις 15 Ιουνίου 2005 (20:16:10 GMT). Καταστράφηκε στην ατμόσφαιρα, πάνω από τον Ειρηνικό Ωκεανό λίγες ώρες αργότερα.
## Δείτε επίσης
* Διαστημικές αποστολές το 2005
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2005
Ισπανοαμερικανικός πόλεμος

Ο **Ισπανοαμερικανικός πόλεμος** (αγγλικά: *Spanish–American War*, ισπανικά: *Guerra hispano-estadounidense*) ήταν μια σύγκρουση το 1898 μεταξύ της Ισπανίας και των Ηνωμένων Πολιτειών, ως αποτέλεσμα της παρέμβασης των ΗΠΑ στην κουβανική επανάσταση. Οι επιθέσεις των ΗΠΑ στις κτήσεις της Ισπανίας που βρίσκονταν στον Ειρηνικό, οδήγησαν στη συμμετοχή στη Φιλιππινέζικη Επανάσταση και τελικά στον Φιλιππινοαμερικανικό πόλεμο.

## Παραπομπές


Κατηγορία:Πόλεμοι της Ισπανίας
Κατηγορία:Ιστορία των Ηνωμένων Πολιτειών
Κατηγορία:Πόλεμοι
Μητρώον αρχαίας Ολυμπίας

Το **Μητρώον** ήταν ναός εντός του αρχαιολογικού χώρου της Ολυμπίας, αφιερωμένος στη μητέρα των θεών, Ρέα ή Κυβέλη.

## Περιγραφή και ιστορικά στοιχεία
Το **Μητρώον** ή *ναός της Μητρός των Θεών* βρισκόταν στα ανατολικά του Ηραίου και ήταν κτίσμα των αρχών του 4ου αιώνα π.Χ.. Ο συγκεκριμένος χώρος φέρεται να είχε χρησιμεύσει για λατρευτικούς σκοπούς ήδη από την προϊστορική περίοδο. Ο ναός ήταν δωρικού ρυθμού, μικρών διαστάσεων, 20,67μ. Χ 10,62μ., ενώ αριθμούσε έξι κίονες στις στενές πλευρές και έντεκα στις μακρές. Αποτελείτο από πρόναο, σηκό, οπισθόδομο, (βλ. κάτοψη}  και διέθετε βωμό αφιερωμένο στη θεά Ρέα, ο οποίος βρισκόταν πιθανότατα στα δυτικά του ναού. Οι κίονες είχαν διάμετρο 85 εκατοστών στο κατώτερο μέρος τους, ύψος 4,63 μέτρων και ήταν όλοι κατασκευασμένοι από κογχυλιάτη λίθο ενώ έφεραν λευκό επίχρισμα. Κατά τη ρωμαϊκή περίοδο, ο ναός είχε μετατραπεί σε τόπο λατρείας του αυτοκράτορα Αυγούστου και τοποθετήθηκε ένας ανδριάντας του που τον παρίστανε ως Δία, να κρατεί κεραυνό και σκήπτρο. Το 267 μ.Χ., υπέστη ανεπανόρθωτες καταστροφές κατά τη διάρκεια επιδρομής του βαρβαρικού φύλου των Έρουλων. 

Στη σύγχρονη εποχή, σώζονται μόνο ο στυλοβάτης του ναού καθώς και τμήματα από το θριγκό. Βρέθηκαν διάφορα αγάλματα στο χώρο του ναού, κατά τη διάρκεια ανασκαφών, όπως ο ανδριάντας του Αύγουστου ενώ για κάποια από τα υπόλοιπα εικάζεται πως αναπαριστούν μεταξύ άλλων τους αυτοκράτορες Τίτο, Κλαύδιο και Βεσπασιανό. Τα αγάλματα αυτά εκτίθενται στο Αρχαιολογικό Μουσείο Ολυμπίας.

## Σύμφωνα με τον Παυσανία

## Έκθεση φωτογραφιών

## Παραπομπές


## Εξωτερικοί σύνδεσμοι
*το Μητρώον  όπως αναφέρεται στη ψηφιακή βιβλιοθήκη Perseus του Tuft University

Κατηγορία:Αρχαία Ολυμπία
Κατηγορία:Αρχαίοι ελληνικοί ναοί
Οικογένεια Λιβανού

Η **οικογένεια Λιβανού** είναι εφοπλιστική οικογένεια με καταγωγή από τα Καρδάμυλα της Χίου.

## Μέλη
* Γιώργος Λιβανός, πλοιοκτήτης και γενάρχης της εφοπλιστικής οικογένειας
** Σταύρος Λιβανός, εφοπλιστής, σύζυγος Αρριέτας Λιβανού και γιος του Γιώργου
*** Τίνα Λιβανού, κοσμική, σύζυγος Αριστοτέλη Ωνάση, Σταύρου Νιάρχου, δούκα του Μπλάντφορντ Τζων Σπενσερ - Τσώρτσιλ και κόρη του Σταύρου
**** Χριστίνα Ωνάση, επιχειρηματίας και κόρη της Τίνας
***** Αθηνά Ωνάση, κληρονόμος της περιουσίας Ωνάση και κόρη της Χριστίνας
**** Αλέξανδρος Ωνάσης, επιχειρηματίας και γιος της Τίνας
*** Ευγενία Λιβανού, σύζυγος Σταύρου Νιάρχου και κόρη του Σταύρου
**** Φίλιππος Νιάρχος, επιχειρηματίας, εφοπλιστής, συλλέκτης έργων τέχνης και γιος της Ευγενίας
**** Σπύρος Νιάρχος, επιχειρηματίας και γιος της Ευγενίας
**** Κωνσταντίνος Νιάρχος, ορειβάτης και γιος της Ευγενίας
*** Γιώργος Λιβανός, εφοπλιστής και γιος του Σταύρου

## Παραπομπές
Avro 641 Commodore

Το **Avro 641 Commodore** ήταν βρετανικό μονοκινητήριο πενταθέσιο διπλάνο ιδιωτικής χρήσης. Κατασκευάστηκαν μόλις έξι μονάδες, συμπεριλαμβανομένου του πρωτοτύπου.

## Σχεδιασμός και ανάπτυξη
Η Avro, που ήδη παρήγαγε το τριθέσιο Avro 639 Cabin Cadet, σχεδίασε το πενταθέσιο Commodore την δεκαετία του 1930. Ο σκελετός της ατράκτου αποτελούνταν από ατσάλινους σωλήνες και ήταν παρόμοιος με του Tutor. Η άνω πτέρυγα ήταν τοποθετημένη πολύ μπροστά σε σχέση με την κάτω, ενώ το σταθερό σύστημα προσγείωσης είχαν τοποθετηθεί μεγάλα αεροδυναμικά καλύμματα. Το πρώτο αεροσκάφος παραδόθηκε στον ιδιοκτήτη του στις 24 Μαΐου 1934.

## Επιχειρησιακή ιστορία
Κατασκευάστηκαν μονάχα έξι αεροσκάφη, ένα εκ των οποίων πωλήθηκε στον μαχαραγιά του Vizianagram. Αποδείχθηκε όμως ακατάλληλο για τις συνθήκες που επικρατούσαν στην Ινδία με συνέπεια να σταλεί πίσω στην Βρετανία για καταστροφή. Δύο πωλήθηκαν σε ιδιώτες στην Αίγυπτο και πέρασαν αργότερα στην κατοχή της Αιγυπτιακής Πολεμικής Αεροπορίας. Τα δύο Commodore που βρίσκονταν στην Μεγάλη Βρετανία όταν ξέσπασε ο Δεύτερος Παγκόσμιος Πόλεμος εντάχθηκαν σε υπηρεσία με την RAF και την Air Transport Auxiliary. Το ένα συνετρίβη το 1941, ενώ το δεύτερο διεγράφη από τα μητρώα το επόμενο έτος.

## Χρήστες
; Αίγυπτος 
: Αιγυπτιακή Αεροπορία Στρατού
; Ηνωμένο Βασίλειο
: Air Transport Auxiliary
: RAF

## Παραπομπές



641 Commodore
Κατηγορία:Πολιτικά αεροσκάφη
Κατηγορία:Αεροσκάφη του Μεσοπολέμου
Avro 627 Mailplane

Το **Avro 627 Mailplane** ήταν μονοκινητήριο αεροσκάφος μεταφοράς αεροπορικού ταχυδρομείου που ανέπτυξε η Avro το 1931 με βάση το διπλάνο βομβαρδιστικό Avro Antelope. Κατασκευάστηκε μονάχα ένα αεροσκάφος, το οποίο αξιοποιήθηκε τελικά στην διεξαγωγή δοκιμών σε υψηλές ταχύτητες.

## Σχεδιασμός και ανάπτυξη
Το Avro 608 Hawk ήταν μαχητικό βασισμένο στο Antelope με κινητήρα Bristol Jupiter. Παρόλο που ξεκίνησε η κατασκευή του πρωτοτύπου, αυτό παρέμενε ημιτελές όταν αποφασίστηκε επανασχεδιασμός με χρήση του κινητήρα Armstrong Siddeley Panther των 540&nbsp;hp (με την ονομασία Avro 622). Οι Canadian Airways είχαν την περίοδο εκείνη ανάγκη νέου αεροσκάφους αεροπορικού ταχυδρομείου. Έτσι, ο αρχισχεδιαστής της Avro Ρόυ Τσάντγουικ (Roy Chadwick) επανασχεδίασε εκ νέου το ημιτελές πρωτότυπο, πλέον με την ονομασία Avro 627 Mailplane. 

Το 627 ήταν ένα μονοκινητήριο διπλάνο με κινητήρα Panther των 525&nbsp;hp. Διέθετε συμβατικό σύστημα προσγείωσης για προσαπογείωση σε αεροδρόμια ενώ ήταν δυνατή η τοποθέτηση πλωτήρων για χρήση σαν υδροπλάνο. Το μοναδικό πρωτότυπο (G-ABJM) πιστοποιήθηκε στις 2 Αυγούστου 1931 και στην συνέχεια στάλθηκε στον Καναδά για δοκιμές. Παρόλο που οι δοκιμές ήταν επιτυχείς, η εταιρεία δεν αγόρασε αεροσκάφη διότι η καναδική κυβέρνηση έκανε περικοπές στις επιδοτήσεις της πολιτικής αεροπορίας με συνέπεια οι Canadian Airways να αδυνατούν οικονομικά να αγοράσουν νέα αεροσκάφη. Το Mailplane στάλθηκε πίσω στην Μεγάλη Βρετανία.

Το 1932, μετά από την επιστροφή του από τον Καναδά, το αεροσκάφος συμμετείχε στον King's Cup Race, όπου κατέγραψε την υψηλότερη ταχύτητα (283&nbsp;km/h), Στην συνέχεια μετατράπηκε σε αεροσκάφος δοκιμών για τον κινητήρα  με την ονομασία **Avro 654**. Η επιχειρησιακή του ζωή σε αυτό τον ρόλο ήταν σύντομη: το 1934 διαλύθηκε.

## Εκδόσεις
; Avro 608 Hawk
: Σχέδιο ανάπτυξης διθέσιου μαχητικού με κινητήρα Bristol Jupiter των 425&nbsp;hp. Το πρωτότυπο παρέμεινε ημιτελές.
; Avro 622
: Το επανασχεδιασμένο Avro 608, με κινητήρα Armstrong Siddeley Panther II των 540&nbsp;hp. Το πρωτότυπο επίσης παρέμεινε ημιτελές και μετατράπηκε αργότερα στο Avro 627.
; Avro 627 Mailplane
: Μονοθέσιο αεροσκάφος μεταφοράς αεροπορικού ταχυδρομείου με κινητήρα Armstrong Siddeley Panther IIA των 525&nbsp;hp. Ολοκληρώθηκε ένα πρωτότυπο.
; Avro 654
: Μετατροπή του Avro 627 σε αεροσκάφος δοκιμών υψηλών ταχυτήτων για τον κινητήρα Armstrong Siddeley Tiger.

## Δείτε επίσης

### Αεροσκάφη που σχετίζονται με την ανάπτυξη του Mailplane
* Avro Antelope

## Παραπομπές


## Εξωτερικοί σύνδεσμοι
* 

627 Mailplane
Κατηγορία:Πολιτικά αεροσκάφη
Κατηγορία:Αεροσκάφη του Μεσοπολέμου
Μιχαήλ Σοφρωνιάδης

Ο **Μιχαήλ Σοφρωνιάδης** (Κωνσταντινούπολη, Οθωμανική Αυτοκρατορία, περί 1875 – Πρίγκηπος, 20 Αυγούστου 1932) ήταν Έλληνας φαρμακοποιός, συγγραφέας, αρθρογράφος και μεταφραστής.

## Τα πρώτα χρόνια
Ο Σοφρωνιάδης γεννήθηκε και μεγάλωσε στο Τζιμπαλί («Αγιά») το λεγόμενο «κέντρο της ορθοδοξίας» της πρωτεύουσας της Οθωμανικής Τουρκίας. Υιος φαρμακοποιού, του Σταύρου Σοφρωνιάδη και της Σμαράγδας. Σπούδασε στη Φαρμακευτική Σχολή της Κ/Πολης και από τον Ιανουάριο του 1904 που ο πατέρας του απεβίωσε, ανέλαβε να τον διαδεχθεί στο επάγγελμα στην περιοχή του Πέραν. Παράλληλα, ασχολήθηκε με τη Λογοτεχνία, την Ποίηση, τη Φιλοσοφία, τη φωτογραφία και τη νομική επιστήμη. Πολυγραφότατος, στα 1924 εξέδωσε από κοινού με τον Αντώνιο Γ. Στογιαννίδη το επαγγελματικό εγχειρίδιο «*Aide-memoire pharmaceutique de poche du medecin et du pharmacien*» το οποίο γνώρισε 4 εκδόσεις και μετά το 1932 μεταφράστηκε και κυκλοφόρησε στα Γαλλικά και στα Τούρκικα.

## Κοινωνική δράση
Ο Σοφρωνιάδης υπήρξε μέλος πολλών συλλογικών τοπικών, πολιτιστικών και συνδικαλιστικών οργάνων και ιδρυμάτων, ασχολούμενος επί πολλά έτη με τα κοινά της πόλης του. Ανέπτυξε πλούσια φιλανθρωπική δραστηριότητα, συνεργαζόμενος με κορυφαίους ιεράρχες. Ήταν επίσης ιδρυτικό μέλος και πρώτος πρόεδρος του αθλητικού σωματείου «Γ.Σ. Αχιλλέας».

## Δημοσιογραφία
Το 1905 ξεκίνησε να αρθρογραφεί στην εφημερίδα «Ταχυδρόμος» και συνέχισε στις «Πρόοδο» (1908), «Κωνσταντινούπολη», «Πρωΐα» κ.α. Συνήθιζε να υπογράφει με το ψευδώνυμο «Φαρμακίδης», το οποίο αφενός παρέπεμπε στον γνωστό ιερωμένο, αφετέρου αποκάλυπτε μερικώς την επαγγελματική του ιδιότητα.

## Συγγραφικό έργο
Ο Μ.Σ. έγινε γνωστός για τις πολλές μεταφράσεις του, μεταξύ των οποίων ξεχωρίζει το πόνημα του πρέσβη των ΗΠΑ Χένρυ Μοργκεντάου, μετέπειτα προέδρου της ΕΑΠ, «Κωνσταντινούπολις» (έκδοση «Εστία», 1919). Επίσης, συνέγραψε τα βιβλία «*Η άλωσις της Κωνσταντινουπόλεως υπό των Τούρκων το [[1453]]*» (Αθήνα, 2003, φωτογραφική ανατύπωση από την πρώτη έκδοση του 1920) και «*Από την απολυταρχία στον Κεμαλισμό*», άρθρα από τον Ελληνικό Τύπο της Κωνσταντινούπολης, 1905 – 1921 (έκδοση Ίδρυμα Μείζονος Ελληνισμού, Αθήνα, 2005, i.s.b.n.: 960-7957-35-0, σε επιμέλεια Μιχαήλ Βαρλά και Μαριάννας Κομνηνού Σοφρωνιάδου, προλογίζει ο Λάζαρος Εφραίμογλου)

## Προσωπική ζωή
Ο Μ.Σ νυμφεύθηκε στα 1895 τη θεατρική συγγραφέα και κόρη τραπεζίτη Αγγελία Χατζοπούλου με την οποία απέκτησαν δυο παιδιά, την Ιωάννα (1896 – 1982) και το Σταύρο (1899 – 1995).

## Παραπομπές


## Πηγές
* Μιχαήλ Σοφρωνιάδης, στο «''Ρωημοί Φαρμακοποιοί της Κωνσταντινούπολης και η δράση τους από το 1840 έως σήμερα''» “''ANGLOHELLENIC''”, Εκδόσεις “''ΠEΛTH''” Α.Ε., Αλεξανδρούπολη, 2009, του Θεόδωρου Κυρκούδη
* Τα βιβλία του Μιχαήλ Σοφρωνιάδη 

Κατηγορία:Έλληνες συγγραφείς του 19ου αιώνα
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες μεταφραστές
Πέρδικα Ιωαννίνων

*Για οικισμούς με το ίδιο όνομα δείτε το λήμμα: [[Πέρδικα (αποσαφήνιση)]]*

Η **Πέρδικα Ιωαννίνων** είναι ορεινό χωριό στο δήμο Δωδώνης του νομού Ιωαννίνων σε υψόμετρο 540 μέτρων. Βρίσκεται 23 χιλιόμετρα νότια από την πόλη των Ιωαννίνων. Η παλιά ονομασία του χωριού, μέχρι το 1954, ήταν **Μούλες**.

## Κοινότητα
Σύμφωνα με την απογραφή του 2011, η κοινότητα του χωριού, η Πέρδικα μαζί με τα Βασαίικα, αποτελείται από 130 μόνιμους κατοίκους (120 και 10 αντίστοιχα). Οι ασχολίες των κατοίκων παλαιότερα ήταν η κτηνοτροφία και τα λατομεία πέτρας. Σήμερα λόγω της διέλευσης σε κοντινή απόσταση της Εγνατίας και της Ιονίας οδού, έχει μια καλή προσβασιμότητα στην υπόλοιπη χώρα.

## Κλίμα
Το κλίμα στη Πέρδικα Ιωαννίνων είναι εξαιρετικό σε σχέση με αυτό της υπόλοιπης κοινότητας Ιωαννίνων. Χωρίς υγρασία και με αρκετή ηλιοφάνεια. Δηλαδή το κλίμα είναι ξηρό Μεσογειακό.

## Λαογραφικό Μουσείο
Από το 1995 έγινε μία μεγάλη προσπάθεια δημιουργίας κατάλληλων χώρων για φιλοξενία ιστορικών αντικειμένων και ευρημάτων, τα οποία στεγάζονται στο σχολείο της Πέρδικας το οποίο υπέστη ανακαίνιση το 2007. Στους χώρος αυτούς πραγματοποιούνται επισκέψεις σχολείων, ώστε τα παιδιά να μπορέσουν να καταλάβουν και να ερμηνεύσουν τη χρησιμότητα των εργαλείων που εξυπηρετούν τις ανάγκες τις καθημερινής ζωής.
Επίσης σε αυτό το πλαίσια εξερεύνησης της ζωής του χωριού υπάρχουν και πέτρινα κτίσματα. Το καθένα από αυτά αντιπροσωπεύει το χώρο ενός τσοπάνη, ενός αμπελουργού και φούρναρη.
Φιλοξενούνται επίσης στο χώρο του μουσείου φωτογραφίες και απομεινάρια από το Β΄ και Α΄ παγκόσμιο πόλεμο, όπως για παράδειγμα εφημερίδες της εποχής.

## Επίσκεψη
Η επίσκεψη στην επαρχία της Πέρδικας, μπορεί να συνδυαστεί με επίσκεψη στο ιστορικό χώρο του Εμίν Αγά και ύστερα με τις υπέροχες πηγές του ποταμού Λούρου και τους νερόμυλους.

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Αρριχίων ο Φιγαλεύς

Ο **Αρριχίων ή Αρραχίων ο Φιγαλεύς** ήταν αρχαίος Έλληνας ολυμπιονίκης στο αγώνισμα του παγκρατίου. Σκοτώθηκε το 564 π.Χ. κατά τη διάρκεια του τελικού του αθλήματός του. Παρά το θάνατό του κατάφερε να επικρατήσει του αντιπάλου του και να αναδειχτεί, έστω και μετά θάνατον, για τρίτη φορά ολυμπιονίκης.

## Βιογραφικά στοιχεία
Καταγόταν από την αρκαδική πόλη της Φιγαλείας ( στη σύγχρονη εποχή υπάγεται στα όρια του νομού Ηλείας ) και όντας φημισμένος αθλητής του παγκρατίου κατάφερε να επικρατήσει στο συγκεκριμένο αγώνισμα κατά τις διοργανώσεις του 572 και του 568 π.Χ, ενώ το 564 π.Χ υπερασπιζόταν στην Ολυμπία για δεύτερη φορά τον τίτλο του. Κατάφερε να προκριθεί στον τελικό και κατά τη διάρκεια της αναμέτρησης δέχτηκε μια άκρως επικίνδυνη λαβή από τον αντίπαλό του. Συγκεντρώνοντας τις τελευταίες δυνάμεις του, ο Αρριχίων κατάφερε να εξαρθρώσει το πέλμα του αντιπάλου του αναγκάζοντάς τον να παραιτηθεί την ίδια στιγμή που ο ίδιος ξεψυχούσε. Παρά το γεγονός πως ο Αρκάς παλαιστής ήταν νεκρός, οι Ελλανοδίκες τον ανακήρυξαν νικητή. Κατά τον Φλάβιο Φιλόστρατο, η άρνηση του Αρριχίωνα να παραιτηθεί παρά τη δύσκολη θέση στην οποία βρέθηκε - και η οποία του κόστισε την ίδια του τη ζωή - οφείλεται σε παραίνεση του προπονητή του, Ερυξία.

## Ιστορικές μαρτυρίες

## Παραπομπές

## Εξωτερικοί Σύνδεσμοι

Κατηγορία:Αρχαίοι Αρκάδες ολυμπιονίκες
Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (6ος αιώνας π.Χ.)
Λουτζ Λονγκ

Ο **Καρλ Λούντβιχ Λονγκ** (*Carl Ludwig Long*, 27 Απριλίου 1913 - 14 Ιουλίου 1943), γνωστός ως **Λουτζ Λονγκ**, ήταν Γερμανός αθλητής του άλματος εις μήκος και του τριπλούν. Γεννήθηκε το 1913 στη Λειψία και σκοτώθηκε το 1943 στην Ιταλία κατά τη διάρκεια του Β' Παγκοσμίου Πολέμου. Έγινε ευρέως γνωστός για το γεγονός πως κατά τη διάρκεια των Ολυμπιακών Αγώνων του 1936 στο Βερολίνο βοήθησε με τις συμβουλές του τον Αφροαμερικανό αθλητή και ανταγωνιστή του Τζέσε Όουενς να κερδίσει το χρυσό μετάλλιο στο αγώνισμα του μήκους.

## Βιογραφία
Ο Λονγκ γεννήθηκε στις 27 Απριλίου του 1913 στη Λειψία της Γερμανίας. Σπούδασε νομικά στο πανεπιστήμιο της γενέτειρας και παράλληλα ασχολείτο με τον αθλητισμό, τον οποίο συνέχισε και μετά την αποφοίτησή του, συνδυάζοντάς τον με το επάγγελμα του δικηγόρου. Έχοντας καταξιωθεί από νωρίς στην πατρίδα του, το 1934 συμμετείχε στους Πανευρωπαϊκούς Αγώνες Στίβου του Τορίνο όπου κατετάγη τρίτος στο μήκος με επίδοση 7,25 μ., πίσω από τον συμπατριώτη του, Wilhelm Leichum που κατέκτησε το χρυσό μετάλλιο και τον Νορβηγό, Όττο Μπεργκ.

Κατά τους Ολυμπιακούς Αγώνες του 1936 που έλαβαν χώρα στη ναζιστική Γερμανία, συμμετείχε στα αγωνίσματα τόσο του μήκους όσο και του τριπλούν. Στον τελικό του τριπλούν κατέλαβε την δέκατη θέση με άλμα στα 14,62 μέτρα. Αντιθέτως, στο αγώνισμα του μήκους, που διεξήχθη λίγες ημέρες νωρίτερα, θεωρείτο μαζί με τον Αμερικανό Τζέσε Όουενς ως ένα από τα φαβορί για το χρυσό μετάλλιο. Κατά τη διάρκεια των προκριματικών, ενθάρρυνε και συμβούλευσε τον βασικό του ανταγωνιστή Όουενς, που είχε ήδη δύο άκυρα άλματα, με αποτέλεσμα εκείνος να καταφέρει να προκριθεί στον τελικό του αγωνίσματος όπου με επίδοση 8,06 μ. κατέκτησε την πρώτη θέση. Από την πλευρά του ο Λονγκ, με επίδοση στα 7,87 μέτρα κατέλαβε το ασημένιο μετάλλιο. Μάλιστα, παρά την ήττα του ήταν ο πρώτος που έσπευσε να συγχαρεί τον Όουενς για το θρίαμβό του.

Το 1938, ο Λονγκ συμμετείχε στους Πανευρωπαϊκούς Αγώνες Στίβου του Παρισίου όπου κατέκτησε το χάλκινο μετάλλιο με καλύτερο άλμα στα 7,56 μέτρα.

Κατά τη διάρκεια του Β' Παγκοσμίου Πολέμου, ο Λονγκ υπηρέτησε στη Βέρμαχτ ως υπαξιωματικός. Σκοτώθηκε στις 14 Ιουλίου του 1943 κατά την συμμαχική απόβαση στη Σικελία.

## Μετά ζωή τιμές
Το 1964, η Διεθνής Ολυμπιακή Επιτροπή απένειμε μετά θάνατον στον Λουτζ το, νεοσύστατο τότε, μετάλλιο Πιερ ντε Κουμπερτέν για το ήθος και το αθλητικό πνεύμα που επέδειξε κατά τη διάρκεια των αγώνων του Βερολίνου. Παράλληλα, το όνομά του έχει δοθεί σε δρόμους τόσο στη γενέτειρά του Λειψία όσο και στο Μόναχο.
## Παραπομπές


Κατηγορία:Γερμανοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1936
Κατηγορία:Γερμανοί Ολυμπιονίκες
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Άλτες του μήκους
Κατηγορία:Άλτες του τριπλούν
Boeing XPB

Το **Boeing XPB** (εσωτερικά είχε την ονομασία **Model 50**) ήταν δικινητήρια αεράκατος αναγνώρισης και ναυτικής περιπολίας που αναπτύχθηκε στις ΗΠΑ τη δεκαετία του 1920. Κατασκευάστηκε ένα αεροσκάφος για το Πολεμικό Ναυτικό των ΗΠΑ.

## Σχεδιασμός και ανάπτυξη
Τον Σεπτέμβριο του 1924 το Naval Aircraft Factory ανέλαβε την ανάπτυξη νέας δικινητήριας αερακάτου μακράς ακτίνας δράσης, που θα μπορούσε να καλύψει την απόσταση Σαν Φρανσίσκο-Χαβάης (περ. 3.800 χλμ.). Τον προκαταρκτικό σχεδιασμό ανέλαβε ο Ισαάκ Λάντον (Isaac Laddon) της Consolidated Aircraft ο οποίος στη συνέχεια μετέφερε τις εργασίες συνέχισης του σχεδιασμού και της κατασκευής του αεροσκάφους στην Boeing. Η νέα αεράκατος ονομάστηκε εσωτερικά Model 50 και ήταν πολύ προηγμένη αεροδυναμικά για την εποχή της. Οι πτέρυγες ήταν μεταλλικής κατασκευής με ξύλινα ακροπτέρυγα και χείλη προσβολής. Το κάτω μέρος της ατράκτου ήταν μεταλλικό ενώ το άνω μέρος από απανωτές στρώσεις ξύλου 
με επικάλυψη από καπλαμά. Το Model 50, που έλαβε την επίσημη ονομασία XPB-1 από το Ναυτικό, διέθετε δύο κινητήρες Packard 2A-2500 των 800&nbsp;hp.

## Επιχειρησιακή ιστορία
Η αεράκατος πραγματοποίησε την παρθενική της πτήση τον Αύγουστο του 1925. Σχεδιάζονταν να καθοδηγήσει ένα ζεύγος αερακάτων Naval Aircraft Factory PN-9 στη Χαβάη την 31η Αυγούστου 1925, όμως προβλήματα με τους κινητήρες οδήγησαν στην ακύρωση της συμμετοχής του XPB-1 στην πτήση. Το 1928 το Naval Aircraft Factory αντικατέστησε τους κινητήρες Packard με δύο αστερειδείς κινητήρες Pratt & Whitney R-1690 Hornet των 500&nbsp;hp, μετονομάζοντας το αεροσκάφος σε XPB-2.

## Παραπομπές


## Βιβλιογραφία
* Bowers, Peter M. *Boeing Aircraft since 1916*. London:Putnam, 1989. ISBN 0-85177-804-6.
* Yenne, Bill. *The Story of the Boeing Company]*. St Paul, USA: Zenith Imprint, 2005. ISBN 0-7603-2333-X. 

## Εξωτερικοί σύνδεσμοι
* 

XPB
Κατηγορία:Εμβολοκινητήρια στρατιωτικά αεροσκάφη
Κατηγορία:Αεράκατοι
Κατηγορία:Αεροσκάφη ναυτικής αεροπορίας
Κατηγορία:Αεροσκάφη του Μεσοπολέμου
Ανταρτόπληκτοι

**Ανταρτόπληκτοι** (ή "συμμοριτόπληκτοι") ήταν όρος που χρησιμοποιήθηκε ευρέως κατά τον Ελληνικό εμφύλιο από την τότε  κυβερνητική πλευρά, κυρίως για να δικαιολογήσει στην κοινή γνώμη τις αθρόες μετακινήσεις πληθυσμών ορεινών κυρίως, χωριών και κωμοπόλεων σε περιοχές που βρίσκονταν υπό τον έλεγχο του λεγόμενου ΔΣΕ, προς τα μεγάλα αστικά κέντρα. Πρόκειται ουσιαστικά, για υποχρεωτική εκδίωξη-προσφυγοποίηση, η οποία εφαρμόσθηκε για λόγους εθνικού συμφέροντος, σύμφωνα με την άποψη της κυβέρνησης αλλά και της ηγεσίας του λεγόμενου «Εθνικού Στρατού». Σαν ανταρτόπληκτοι χαρακτηρίζονταν συλλήβδην οι κάτοικοι περιοχών των μεγάλων ορεινών όγκων της Ελλάδας, που σύμφωνα με τις εκτιμήσεις του τότε ΓΕΣ ήταν φίλα προσκείμενες προς τους κομμουνιστές («συμμορίτες» για την κυβερνητική πλευρά) και παρείχαν παντός είδους στήριξη (με εφόδια, χρήματα, τρόφιμα, ζώα, ιματισμό, πληροφορίες, ακόμη και εθελοντική ή αναγκαστική προσχώρηση) προς τις γραμμές των ανταρτών. Με μια εκτεταμένη επιχείρηση που πραγματοποιήθηκε κυρίως τα δυο τελευταία έτη του πολέμου (1948 – 1949) οι άνθρωποι αυτοί υποχρεώθηκαν να εγκαταλείψουν τις εστίες και τις ακίνητες περιουσίες τους για απροσδιόριστο χρονικό διάστημα, προκειμένου ο ΔΣΕ να αποκοπεί από την κυριότερη πηγή εφοδιασμού του και να απωλέσει πλήρως τα ερείσματα που διέθετε μεταξύ των τοπικών πληθυσμιακών ομάδων.

Κατηγορία:Ελληνικός Εμφύλιος 1946 - 1949
Blackburn B-3

Το **Blackburn B-3** ήταν βρετανικό τορπιλοπλάνο-βομβαρδιστικό που σχεδιάστηκε στις αρχές της δεκαετίας του 1930 από την Blackburn Aircraft ως δυνητικός αντικαταστάτης για το Blackburn Ripon. Δεν ήταν επιτυχημένο, με αποτέλεσμα να μην παραχθούν άλλα αεροσκάφη πέραν των δύο πρωτοτύπων.

## Σχεδιασμός και ανάπτυξη
Το 1930 το Υπουργείο Αεροπορίας εξέδωσε την απαίτηση Μ.1/30 που αφορούσε την ανάπτυξη νέου τορπιλοπλάνο βομβαρδιστικό για τα αεροπλανοφόρα προς αντικατάσταση των Blackburn Ripon. Το νέο αεροσκάφος θα έπρεπε να προωθείται από κινητήρα Rolls-Royce Buzzard ή Armstrong Siddeley Leopard. Ζητήθηκε η κατασκευή πρωτοτύπων από τις  Blackburn, Handley Page και Vickers. Η πρώτη παρουσίασε διπλάνο που είχε άτρακτο με σκελετό από ατσάλινες δοκούς και υφασμάτινη επικάλυψη, με τον κινητήρα Buzzard. Το πρωτότυπο πραγματοποίησε την παρθενική του πτήση στις 8 Μαρτίου 1932. Το αεροσκάφος αυτό συνετρίβη εξ αιτίας αστοχίας του κινητήρα τον Ιούνιο του επόμενου έτους. Επειδή είχε δημιουργηθεί κατόπιν παραγγελίας του Υπουργείου, το αεροσκάφος είχε τον αριθμό σειράς RAF S1640και ήταν γνωστό ως Μ.1/30 (από την ομώνυμη απαίτηση).

Μετά την χαλάρωση των απαιτήσεων, η Blackburn κατασκεύασε με ίδιους πόρους δεύτερο αεροσκάφος με υδατοστεγή άτρακτο μεταλλικής κατασκευής, το οποίο βρέθηκε για πρώτη φορά στον αέρα στις 24 Φεβρουαρίου 1933. Επειδή αυτό ήταν προϊόν της εταιρείας, πήρε ονομασία δοκιμών για πολιτικά αεροσκάφη κλάσης Β και ονομάστηκε Β-3, παρόλο που ήταν γνωστό και σαν M.1/30A. Επειδή τα αεροσκάφη που συμμετείχαν στον διαγωνισμό δεν κάλυπταν τις απαιτήσεις του Υπουργείου, κανένα δεν εντάχθηκε σε παραγωγή.

## Δείτε επίσης

### Παρόμοια αεροσκάφη
*Vickers Type 207
*Handley Page H.P.46

## Παραπομπές



B-3
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
Avro Avocet

Το **Avro Type 584 Avocet** ήταν βρετανικό μονοκινητήριο ναυτικό μαχητικό που αναπτύχθηκε από την Avro στα τέλη της δεκαετίας του 1920. Παρόλο που το Avocet δεν εντάχθηκε σε παραγωγή, το δεύτερο πρωτότυπο χρησιμοποιήθηκε σαν εκπαιδευτικό από την RAF για τους πιλότους που συμμετείχαν στο Schneider Trophy.

## Σχεδιασμός και ανάπτυξη
Ο αρχισχεδιαστής της Avro, Ρόυ Τσάντγουικ (Roy Chadwick), δημιούργησε το Avocet για να καλύψει την απαίτηση 17/25 του Υπουργείου Αεροπορίας, που αφορούσε την ανάπτυξη νέου ναυτικού μαχητικού. Ήταν ένα διπλάνο ολομεταλλικής κατασκευής με κινητήρα Armstrong Siddeley Lynx των 230&nbsp;hp και δυνατότητα χρήσης συμβατικού συστήματος προσγείωσης (με τροχούς) ή πλωτήρων. Παρόλο που οι πτέρυγες του δεν ήταν αναδιπλούμενες, ήταν σχεδιασμένες με τέτοιο τρόπο ώστε να μπορούν εύκολα να αποσυναρμολογηθούν ώστε να εξοικονομείται χώρος στα πλοία. Κατασκευάστηκαν δύο πρωτότυπα, το πρώτο εκ των οποίων αππγειώθηκε για πρώτη φορά τον Δεκέμβριο του 1927, ενώ το δεύτερο βρέθηκε -που ήταν υδροπλάνο- βρέθηκε για πρώτη φορά στον αέρα τον Απρίλιο του επόμενου έτους. Και τα δύο αξιολογήθηκαν για χρήση από την αεροπορία του στόλου (Fleet Air Arm) αλλά οι επιδόσεις τους αποδείχθηκαν ανεπαρκείς εξ αιτίας της μικρής ισχύος του κινητήρα, με συνέπεια να μην ενταχθούν σε παραγωγή.

## Χρήστες
; Ηνωμένο Βασίλειο
* RAF

## Δείτε επίσης

### Παρόμοια αεροσκάφη
* Vickers Vireo

## Παραπομπές


## Εξωτερικοί σύνδεσμοι
* 

Avocet
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
Κατηγορία:Υδροπλάνα
Τυφώνας Γκονζάλο

Ο **τυφώνας Γκονζάλο** (*Hurricane Gonzalo*) ήταν ένας ισχυρός τυφώνας του Ατλαντικού το 2014. Ήταν ο πιο δυνατός τυφώνας του Ατλαντικού το 2014. Υπολογίζεται ότι 6 άτομα πέθαναν εξαιτίας του τυφώνα και των επακόλουθων πλημμυρών, ενώ το συνολικό κόστος των καταστροφών έφτασε τα 200 εκατομμύρια δολλάρια ΗΠΑ 2014.

## Μετεωρολογική ιστορία

## Επιπτώσεις
### Καραϊβική
### Βερμούδες
### Νέα Γη
### Ευρώπη
Τα εξωτροπικά απομεινάρια του τυφώνα έφτασαν στο Ηνωμένο Βασίλειο στις 21 Οκτωβρίου με ανέμους εως 110 χλμ/ώρα στην Ουαλία. Μεγάλο μέρος της τοπικής κυκλοφορίας διακόπηκε σε εκείνα τα μέρη. Στο Σάουθγουικ και το Σάσεξ τρεις άνθρωποι τραυματίστηκαν από πτώσεις δέντρων και μια γυναίκα έχασε τη ζωή της στο Λονδίνο. Άλλοι δύο άντρες σκοτώθηκαν σε ατυχήματα στο Μέρσεϊσάιντ και το Έσεξ. Τα απομεινάρια του τυφώνα, ύστερα κατευθύνθηκαν στην κεντρική Ευρώπη. Σφοδροί άνεμοι στη Γερμανία, και χιονοπτώσεις στις Άλπεις ήταν τα κύρια χαρακτηριστικά του σε εκείνες τις περιοχές. Στις 23 Οκτωβρίου, τα απομεινάρια του τυφώνα, είχαν φτάσει στο Αιγαίο Πέλαγος. Στις 24 Οκτωβρίου, οι ισχυρές βροχές και καταιγίδες από τα απομεινάρια του τυφώνα, προκάλεσαν πλήθος πλημμυρών στην Αθήνα.Τα πληγείσα προάστια ήταν: το Περιστέρι, το Ίλιον, η Νίκαια, ο Πειραιάς, το Χαϊδάρι, το Αιγάλεω, οι Άγιοι Ανάργυροι, το Καματερό, οι Αχαρνές και τα Άνω Λιόσια.

## Παραπομπές


Κατηγορία:2014
Γκονζάλο
Εθνικό Στάδιο Σούβα

Το **Εθνικό Στάδιο Σούβα** είναι είναι γήπεδο στη Σούβα, Φίτζι. Το γήπεδο χτίστηκε το 1979. Το 2012 αποφασίστηκε και χρηματοδοτήθηκε η ανακαίνιση του γηπέδου η οποία ολοκληρώθηκε τον Μάρτιο του 2013. Η ανακαίνιση κόστισε περίπου 17.5 εκατομμύρια δολάρια Φίτζι. Σήμερα διοργανώνονται αγώνες ράγκμπι και ποδοσφαίρου στο γήπεδο αυτό. Η χωρητικότητά του ανέρχεται στις 19.000 θέσεις. 

## Παραπομπές


Κατηγορία:Στάδια ποδοσφαίρου στα Φίτζι
Γκόβιντ Παρκ

Το **Γκόβιντ Παρκ** είναι στάδιο στη πόλη Μπα του Φίτζι. Τον τελευταίο καιρό χρησιμοποιείται κυρίως για ποδοφαιρικούς αγώνες και είναι επίσημη έδρα της ομάδα Μπα ΦΚ. Το γήπεδο έχει χωρητικότητα 13.500 θεατών. Τα εγκαίνια έγιναν στις 17 Ιουλίου 1976 από τον πρώην πρόεδρο της ποδοσφαιρικής ομοσπονδίας του Φίτζι, Μάνικαμ Πίλεϊ. Έχει επίσης φιλοξενήσει αρκετές παγκόσμιες διοργανώσεις με ομάδες από την Ασία, την Αυστραλία, τη Νέα Ζηλανδία και τον Νότιο Ειρηνικό.

Κατηγορία:Στάδια ποδοσφαίρου στα Φίτζι
Un ragazzo nel far west

**Un ragazzo nel far west** (*Ένα αγόρι στο Φαρ Ουέστ* ή *ΤΟΜ* για την ελληνική έκδοση) είναι χαρακτήρας γουέστερν κόμικς ιταλικής προέλευσης, δημιούργημα του σεναριογράφου και εκδότη *G.L. Bonelli* και του καρτουνίστα Franco Bignotti, που κυκλοφόρησε ως μηνιαίο περιοδικό στην Ιταλία το 1958.

Πρόκειται για την ιστορία του νεαρού *Tim Carter*, που γνωρίζει τη σκληρότητα του far west από νωρίς και κατατάσσεται στον στρατό, προκειμένου να αναζητήσει μια καλύτερη τύχη έπειτα από τη δολοφονία του πατέρα του. Πιστός φίλος στις περιπέτειές του, στέκεται ο αφελής συνάδελφός του *Dusty Ryan*.

Στην Ελλάδα κυκλοφόρησε σε δυο περιόδους. Από το τεύχος υπ' αριθμόν 290 του εβδομαδιαίου περιοδικού Μπλεκ τη δεκαετία του '70 και στον "Νέο ΜΠΛΕΚ" που εκδίδεται από τον Λεωκράτη Ανεμοδουρά, από την άνοιξη του 2014.

## Πηγές
* «Ο Μπλεκ και οι άλλοι, οι χάρτινοι ήρωες του Στέλιου Ανεμοδουρά» (Νίκος Δημ. Νικολαΐδης, Γιώργος Πολ. Παπαδάκης, έκδοση «Περιοδικός Τύπος», 2007)
*Η ιστοσελίδα των εκδόσεων Bonelli

## Παραπομπές


Κατηγορία:Ιταλικά κόμικς
Κατηγορία:Ιταλοί χαρακτήρες κόμικς
Προγκρές Μ-53

Το **Προγκρές Μ-53** (η NASA το ονόμασε **Progress 18** ή **18P**) ήταν ρωσικό μη επανδρωμένο διαστημόπλοιο που εκτοξεύτηκε το 2005 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο καθώς και εξοπλισμό για την διεξαγωγή επιστημονικής έρευνας. Το συγκεκριμένο διαστημόπλοιο ήταν τύπου Προγκρές-Μ και είχε αριθμό σειράς 353.
## Αποστολή
Το Προγκρές Μ-53 εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 16 Ιουνίου 2005 (23:09:34 GMT). Συνδέθηκε με την οπίσθια θύρα του τμήματος Ζβεζντά του σταθμού στις 19 Ιουνίου (00:41:31 GMT). Η σύνδεση έγινε με το εφεδρικό σύστημα TORU, υπό τον έλεγχο του κοσμοναύτη Σεργκέι Κρικαλιόφ, εξ αιτίας απώλειας ισχύος σε έναν από τους σταθμούς εδάφους που έλεγχαν το διαστημόπλοιο. Το Μ-53 αποσυνδέθηκε από τον σταθμό στις 7 Σεπτεμβρίου 2005 (10:25:57 GMT), προκειμένου να απελευθερωθεί η θύρα που χρησιμοποιούσε για το επόμενο διαστημόπλοιο, το Πρόγκρες Μ-54. Το Μ-53 καταστράφηκε στην ατμόσφαιρα μερικές ώρες αργότερα, πάνω από τον Ειρηνικό Ωκεανό.
## Δείτε επίσης
* Διαστημικές αποστολές το 2005
## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2005
Κήπος του Νάπιερ

Ο **κήπος του Νάπιερ** είναι ένα πάρκο που βρίσκεται κοντά στην κεντρική πλατεία του Αργοστολίου (πρωτεύουσα της Κεφαλονιάς). 

Δημιουργήθηκε επί Αγγλοκρατίας στις αρχές του 19ου αιώνα, παίρνοντας το όνομα του από τον τοποτηρητή της Κεφαλονιάς Κάρολο Τζέιμς Νάπιερ, ως ένας χώρος για να παίζουν τα παιδιά του. Σύμφωνα με τα στοιχεία της εποχής, στην περιοχή που τότε λεγόταν "Κουτούπι", υπήρχε ένα αμπέλι, σε έκταση που ανήκε στον Πέτρο Βαλσαμάκη. Από αυτόν αγόρασε ο Νάπιερ το κτήμα και το μετέτρεψε σε υπερυψωμένο πάρκο, που έμεινε γνωστό ως «Κήπος του Νάπιερ» και παρέμεινε στην κατοχή της οικογένειας ως το 1905. Τότε, το Νοέμβριο του 1905 ο Δήμος Αργοστολίου κατόρθωσε να τον αποκτήσει και να τον μετατρέψει σε δημοτικό άλσος της πόλης όπου λειτουργούσε σαν χώρος αναψυχής και ψυχαγωγίας όπως παραμένει έως σήμερα. 

Για τη φύτευση, την κατασκευή περιπτέρου, την τοποθέτηση καθισμάτων και υδραγωγών σωλήνων, την κατασκευή της προτομής του Napier, τη διαμόρφωση του εδάφους και τις δαπάνες μεταβίβασης κατεβλήθη από τον Δήμο το ποσό των 45.542 δρχ. Το ίδιο έτος διαμορφώθηκε και η οδός Napier. Η προτομή του Νάπιερ δημιουργήθηκε το 1906 από τον γλύπτη Ιωάννη Κόκκινο, υπέστη όμως σοβαρές ζημιές και βανδαλισμούς κατά την Γερμανική Κατοχή. Ακολούθησαν οι σεισμοί, η εγκατάλειψη του Κήπου και επί Δημαρχίας Γερασίμου Φόρτε πραγματοποιήθηκε (2003-2004) η ανάπλαση του ιστορικού Κήπου με χρηματοδότηση από το Γ’ Κοινοτικό Πλαίσιο Στήριξης. Μετά από μακρό διάστημα εγκατάλειψης, σήμερα το πάρκο ανακατασκευάστηκε για να αποκτήσει μεγάλο μέρος της παλιάς του αίγλης με τις βόλτες και το γραφικό κεντράκι που υπήρχε μέσα σε αυτό, κυρίως προσεισμικά. 

Περπατώντας στα γουλόστρωτα μονοπάτια του ολόφυτου πάρκου με διαμορφωμένα μονοπάτια και χώρους εκδηλώσεων, ο επισκέπτης μπορεί να δει το Ηρώο του Αργοστολίου, την προτομή του ιδρυτή του κήπου και ένα κιόσκι, φτιαγμένο σήμερα όπως το αρχικό. Ο Κήπος του Νάπιερ μένει ανοιχτός και μετά την δύση του ηλίου, γιατί ο φωτισμός είναι υπεραρκετός. Ο Κήπος καλλωπίστηκε με διάφορα φυτά, τοποθετήθηκαν καινούργια παγκάκια και σε δέκα σημεία του στήθηκαν πινακίδες με δίγλωσσα ιστορικά κείμενα και πλούσιο φωτογραφικό υλικό για να ξεναγούν και να πληροφορούν τον επισκέπτη. Κοντά στον Κήπο του Napier βρίσκεται το Αρχοντικό των Γκεντιλίνη-Κοσμετάτου και αυτό του Βρεττού. Μέσα στον Κήπο υπάρχει μνημείο,έργο του γλύπτη Γ. Μπονάνου, που στήθηκε το 1927 και είναι αφιερωμένο στους Κεφαλονίτες πεσόντες των πολέμων της περιόδου 1912-1922.

## Πηγές

https://greece.terrabook.com/kefalonia/el/page/kipos-tou-napier

https://web.archive.org/web/20150801014412/http://www.kefalonia-tours.gr/whattosee/kefalonia_siteseeing/kipos-napier.php

http://my-mosxato.blogspot.gr/2014/02/blog-post_3268.html

http://www.gokefalonia.com/gr/attractions/Napier_Garden.html 

κατηγορία:Αργοστόλι
In Session (άλμπουμ του Στίβι Ρέι Βον)

Το **In Session** είναι ζωντανά ηχογραφημένο άλμπουμ των blues μουσικών, Στίβι Ρέι Βον και Άλμπερτ Κινγκ, το οποίο κυκλοφόρησε στις 17 Αυγούστου του 1999 μέσω της δισκογραφικής εταιρείας "Stax Records".

Η ηχογράφηση του άλμπουμ πραγματοποιήθηκε στις 6 Δεκεμβρίου 1983 για τηλεοπτικό δίκτυο CHCH-TV στο Χάμιλτον του Οντάριο, στον Καναδά. Το βίντεο από την συγκεκριμένη εμφάνιση κυκλοφόρησε σε μορφή DVD στις 28 Σεπτεμβρίου 2010.

Ανάμεσα στα κομμάτια που ηχογραφήθηκαν, τα οποία προέρχονται κατά βάση από την δισκογραφία του Κινγκ εκτός του "*Pride and Joy*" του Βον, υπάρχουν σύντομα αποσπάσματα συζητήσεων των δύο μουσικών.

Ο δίσκος σκαρφάλωσε στο # 52 του Billboard στις Ηνωμένες Πολιτείες.

## Λίστα Τραγουδιών
1. **Call It Stormy Monday** *(Aaron "T-Bone" Walker)* - 8:59
2. **Old Times** - 1:15
3. **Pride and Joy** *(Vaughan)* - 5:57
4. **Ask Me No Questions** *(B.B. King)* - 5:02
5. **Pep Talk** - 0:51
6. **Blues at Sunrise** *(Albert King)* - 15:08
7. **Turn It Over** - 0:51
8. **Overall Junction** *(Albert King)* - 8:19
9. **Match Box Blues** *(Blind Lemon Jefferson)* - 7:38
10. **Who Is Stevie?** - 0:43
11. **Don't Lie to Me** *(Hudson Whittaker)* - 8:56

## Θέσεις τσαρτ
***In Session*** *(άλμπουμ)*

***Επίσημη κυκλοφορία: [[17 Αυγούστου]] [[1999]]***

## Μουσικοί
Οι μουσικοί οι οποίοι ηχογράφησαν το "*In Session*" ήταν οι εξής:
* **[[Στίβι Ρέι Βον]]** - κιθάρα, φωνητικά
* **[[Άλμπερτ Κινγκ]]** - κιθάρα, φωνητικά
* **Τόνι Λόρενς** - πιάνο, πλήκτρα
* **Γκας Θόρντον** - μπάσο
* **Μάικλ Λόρενς** - τύμπανα

## Παραπομπές


## Πηγές
* In Session - Albert King,Stevie Ray Vaughan | Songs, Reviews, Credits, Awards | AllMusic
* Albert King With Stevie Ray Vaughan - In Session at Discogs
* Albert King with Stevie Ray Vaughan - 'In Session' CD review 

Κατηγορία:Δισκογραφία του Stevie Ray Vaughan
Κατηγορία:Άλμπουμ του 1999
Μονοφθοριούχο ιώδιο

To **μονοφθοριούχο ιώδιο** (αγγλικά *iodine monofluoride*) είναι ασταθής ανόργανη διατομική ομοιοπολική χημική ένωση, με μοριακό τύπο **[[Ιώδιο|I]][[Φθόριο|F]]**. Ανήκει στις «διαλογονιακές ενώσεις», δηλαδή στις χημικές ενώσεις μεταξύ αλογόνων. Το (σχετικά χημικά καθαρό) μονοφθοριούχο ιώδιο εμφανίζεται ως λευκή στερεά σκόνη σε θερμοκρασίες κάτω από -78°C. Σταδιακά, όμως, γίνεται σοκολατί προς το καφέ (επίσης) στερεό, γιατί δυσαναλογοποιείται στους 0&nbsp;°C, παράγοντας στοιχειακό ιώδιο και πενταφθοριούχο ιώδιο (IF5):


\mathrm{
5IF \xrightarrow{0^oC} 2I_2 + IF_5}



## Δομή
Η μοριακή δομή του μονοφθοριούχου ιωδίου, όπως σε όλες τις διατομικές ουσίες, είναι αναγκαστικά γραμμική. Σημειώνεται ότι στην ένωση αυτή το ιώδιο βρίσκεται στη βαθμίδα οξείδωσης +1, αφού το φθόριο είναι ηλεκτραρνητικότερό του.

## Παραγωγή

1. Μπορεί να παραχθεί με ολική σύνθεση στους -45&nbsp;°C σε φθοροτριχλωρομεθάνιο (CCl3F):


\mathrm{
I_2 + F_2 \xrightarrow[CCl_3F]{-45^oC} 2IF}



2. Επίσης, μπορεί να παραχθεί με αντίδραση (στοιχειακού) ιωδίου και τριφθοριούχου ιωδίου (IF3) στους −78&nbsp;°C, επίσης σε φθοροτριχλωρομεθάνιο


\mathrm{
I_2 + IF_3 \xrightarrow[CCl_3F]{-78^oC} 3IF}



Τέλος, η αντίδραση (στοιχειακού) ιωδίου και φθοριούχου αργύρου (AgF) στους 0&nbsp;°C επίσης δίνει μονοφθοριούχο ιώδιο, λόγω καταβύθισης του δυσδυάλυτου ιωδιούχου αργύρου (AgI):


\mathrm{
I_2 + AgF \xrightarrow{0^oC} IF + AgI \downarrow}



## Φυσικές και φυσικοχημικές ιδιότητες

Τείνει προς διάσπαση περισσότερο από τις αντίστοιχες ενώσεις των άλλων αλογόνων, ακόμη και σε χαμηλές θερμοκρασίες. Για το λόγο αυτό δεν έγινε εφικτός ο ακριβής προσδιορισμός (όλων) των φυσικών ιδιοτήτων της ένωσης. Ωστόσο, (είναι αρκετά σταθερό ώστε) οι μοριακές του ιδιότητες να μπορούν να καθοριστούν με ακρίβεια με (τη χρήση) φασματοσκοπίας: Το μήκος δεσμού I-F είναι 109,9 pm και η ενέργεια διάσπασης του δεσμού είναι γύρω στα 277 kJ/mol. Στους 298 K, η κανονική μεταβολή ενθαλπίας σχηματισμού είναι ΔHf° = −95,4 kJ/mol, και η ελεύθερη ενέργεια Γκιμπς (*Gibbs free energy*) είναι ΔGf° = −117,6 kJ/mol.

## Χημικές ιδιότητες και εφαρμογές
Το μονοφθοριούχο ιώδιο χρησιμοποιείται για την παραγωγή καθαρού τριιωδιούχου αζώτου:


\mathrm{
BN + 3IF \xrightarrow{} NI_3 + BF_3}

Με την επίδραση νερού υδρολύεται, σχηματίζοντας υδροφθόριο και υποϊωδιώδες οξύ:

\mathrm{
IF + H_2O \xrightarrow{} HF + HOI}


Μπορεί να χρησιμοποιηθεί ως φθοριωτικό αντιδραστήριο, αλλά απλά για έναν τέτοιο σκοπό υπάρχουν πολύ πιο κατάλληλα αντιδραστήρια. Μπορεί, όμως, να χρησιμοποιηθεί για ταυτόχρονη προσθήκη φθορίου και ιωδίου σε αλκένια. Για παράδειγμα:


\mathrm{
RCH=CH_2 + IF \xrightarrow{} RCHFCH_2I}



## Δείτε επίσης
* Μονοφθοριούχο χλώριο (ClF).
* Μονοφθοριούχο βρώμιο (BrF).
* Τριφθοριούχο ιώδιο (IF3).
* Πενταφθοριούχο ιώδιο (IF5).
* Επταφθοριούχο ιώδιο (IF7).

## Παραπομπές και σημειώσεις


Κατηγορία:Ανόργανες ενώσεις φθορίου
Κατηγορία:Ενώσεις ιωδίου
Κατηγορία:Ασταθείς ενώσεις
Φιλελεύθερο Κόμμα (Ηνωμένο Βασίλειο)

Το **Φιλελεύθερο Κόμμα** (Αγγλ. *Liberal Party*) ήταν ένα φιλελεύθερο πολιτικό κόμμα του Ηνωμένου Βασιλείου, και ένα από τα δύο μεγάλα κόμματα της χώρας στον 19ο και 20ό αιώνα. Αν και η άνοδος των Εργατικών σήμανε το τέλος της κυριαρχίας του Φιλελεύθερου Κόμματος στον χώρο του κέντρου και της κεντροαριστεράς, κατά τα χρόνια πριν και μετά τον Πρώτο Παγκόσμιο Πόλεμο το κόμμα νομοθέτησε πολλές μεταρρυθμίσεις οι οποίες έθεσαν τα θεμέλια του κράτους πρόνοιας, όπως η κοινωνική ασφάλιση, ως μέρος του «λαϊκού προϋπολογισμού» (*People's Budget*) του 1909/1910.

Σημαντικά μέλη του κόμματος υπήρξαν, μεταξύ άλλων, o Σερ Τσαρλς Ντιλκ, ο Γουίλιαμ Γκλάντστοουν, ο Ουίνστον Τσώρτσιλ και ο Ντέιβιντ Λόιντ Τζορτζ.

## Πηγές
Κατηγορία:Πολιτικά κόμματα Ηνωμένου Βασιλείου
Κατηγορία:Φιλελεύθερα κόμματα
Βάλντι

Ο **Βάλντι** (*Waldi*) ήταν η πρώτη επίσημη μασκότ των Ολυμπιακών Αγώνων. Δημιουργήθηκε για τους Θερινούς Ολυμπιακούς Αγώνες του 1972 στο Μόναχο. Ήταν ένα ντακσχουντ (είδος γερμανικού κυνηγετικού σκύλου), δημοφιλή ράτσα στη Γερμανία. Η πορεία του μαραθωνίου σχεδιάστηκε για να ενσωματώσει το σχεδιασμό του Βάλντι, και κατά τη φάση της κατασκευής του Ολυμπιακού σταδίου και χωριού του 1972. Χρησιμοποιήθηκε επίσης σε ανεπίσημες σατιρικές αφίσες.

## Προέλευση
Ο Βάλντι δημιουργήθηκε από τον Γερμανό σχεδιαστή Otl Aicher, ο οποίος, μεταξύ άλλων, ήταν επίσης υπεύθυνος για το σχεδιασμό του λογότυπου για τη γερμανική αεροπορική εταιρεία Lufthansa. Το ντακσχουντ ήταν η πρώτη επίσημη μασκότ των Ολυμπιακών Αγώνων, μιας και στους Χειμερινούς Ολυμπιακούς Αγώνες του 1968 ήταν η πρώτη φορά που χρησιμοποιήθηκε ανεπίσημα μια μασκότ. Ο Βάλντι σχεδιάστηκε για να αντιπροσωπεύει τις ιδιότητες που είχαν οριστεί απαραίτητες για τους αθλητές: αντοχή, ανθεκτικότητα και ευκινησία.
Ο Βάλντι βασίστηκε σε ένα πραγματικό ντακσχουντ με μακριά μαλλιά που ονομαζόταν *Cherievon Birkenhof* και χρησιμοποιήθηκε ως μοντέλο. Αν και ο Βάλντι είχε μία ποικιλία διαφορετικών χρωματικών συνδυασμών, έχει αναφερθεί έχει κατά καιρούς αναφερθεί ότι το κύριο σύστημα σχεδιάστηκε για να ταιριάζει με τα χρώματα των Ολυμπιακών κύκλων, δηλαδή μπλε, πράσινο κίτρινο, πορτοκαλί και πράσινο. Ωστόσο, δεν υπήρχαν μαύρο ή κόκκινο στο βασικό συνδυασμό, κάτι το οποίο ήταν  συνειδητή απόφαση από την πλευρά του σχεδιαστεί, καθώς επιθυμούσε να αποκλείσει τα χρώματα που σχετίζονται με το Ναζιστικό κόμμα.

## Εμπορεύματα
Πενήντα άδειες χορηγήθηκαν σε κατασκευαστές, με ελάχιστη χρέωση αδειοδότησης τα 245.000 γερμανικά μάρκα, και πάνω από δύο εκατομμύρια συναφή είδη με τον Βάλντι πουλήθηκαν σε όλο τον κόσμο. Ο Βάλντι ήταν διαθέσιμος ως βελούδινο και πλαστικό παιχνίδι, και εμφανίστηκε σε κουμπιά, αφίσες και αυτοκόλλητα αλλά και σαν καρφίτσα.

## Παραπομπές


Κατηγορία:Θερινοί Ολυμπιακοί Αγώνες 1972
Κατηγορία:Μασκότ Θερινών Ολυμπιακών Αγώνων
Σούκι, Νόκι, Λέκι και Τσούκι

Οι **Σούκι, Νόκι, Λέκι και Τσούκι** (*Sukki, Nokki, Lekki and Tsukki*), επίσης γνωστές ως ***Snowlets***, είναι οι μασκότ των Χειμερινών Ολυμπιακών Αγώνων του 1998 που έλαβαν χώρα στο Ναγκάνο της Ιαπωνίας και είναι τέσσερις κουκουβάγιες του χιονιού. Αντιπροσωπεύουν τη φωτιά (Sukki), τον αέρα (Nokki), τη γη (Lekki) και το νερό (Tsukki) και όλες μαζί τα τέσσερα μεγάλα νησιά της Ιαπωνίας. 

Η επιλογή των τεσσάρων μασκότ είναι μία αναφορά στα τέσσερα χρόνια που μεσολαβούν ανά Ολυμπιάδα. Τα ονόματα των μασκότ επιλέχθηκαν μεταξύ 47.484 προτάσεων. Τα δύο πρώτα γράμματα από τα τέσσερα ονόματα σχηματίζουν τη λέξη "snowlets". Η λέξη "Snow" (Χιόνι) υπενθυμίζει τη χειμερινή περίοδο κατά την οποία τελούνται οι Χειμερινοί Ολυμπιακοί Αγώνες και το δεύτερο συνθετικό "let’s" σημαίνει "ας" και αναφέρεται στην πρόσκληση για συμμετοχή στους εορτασμούς των Αγώνων. Επίσης η λέξη "Owlets" σημαίνει "μικρές κουκουβάγιες". Οι κουκουβάγιες λατρεύονταν σε όλο τον κόσμο, καθώς σύμφωνα με την ελληνική μυθολογία έχουν τη «σοφία του δάσους». Επίσης, η κουκουβάγια συνδέεται με την Αθηνά, τη θεά της σοφίας.

Οι μασκότ είναι μία δημιουργία του οργανισμού Landor Associates. Ο οργανισμός αυτός ήταν υπεύθυνος για τη δημιουργία της δάδας των Ολυμπιακών Αγώνων της Ατλάντα το 1996 και επίσης πήρε μέρος στο σχεδιασμό των μασκότ στο Σολτ Λέικ Σίτι το 2002.

Αξίζει να σημειωθεί πως η αρχική μασκότ των Αγώνων του 1998 επρόκειτο να είναι μια νυφίτσα με το όνομα Snowple..

## Παραπομπές


## Εξωτερικοί σύνδεσμοι
* 
* 

Κατηγορία:Χειμερινοί Ολυμπιακοί Αγώνες 1998
Κατηγορία:Μασκότ Xειμερινών Ολυμπιακών Αγώνων